 Generate a headline for the following text: n CHIKWATA chenyika chegymnastics chakahwina menduru yebhuronzi kumakwikwi eAfrican Union Sports Council AUSC Region 5 Youth Games ayo akaitirwa kuLilongwe, kuMalawi. Zimbabwe yakapedza iri pechitatu kumashure kweSouth Africa iyo yakahwina menduru yegoridhe neAngola yakatora nhamba yechipiri ikahwinha yesirivha. Chikwata cheZim gymnastics chaive nevatambi vanosanganisira Alexandra Chenelle Hencil, Maitaishe Naomi Chikuni, Nontokozo Makanaka Sibanda, Shameela Naida Fazilahmed, Pride Nyagura, Tatenda Kajonde, Tanatswa Clement Mutowo naLennon Kutenda Kagona. Murairidzi wechikwata ichi Rodwell Ngadziore anoti vatambi vake vakadadisa nekupedza vari pechitatu uye anoona chiedza chakanaka mune remangwana zvekuti vanogona kuzokwikwidza mumitambo mikuru yemuAfrica. Anoti vatambi vazhinji vaive muchikwata chake aka ndiko kekutanga kavo kuenda kunokwikwidza kumutambo uyu. Tine mufaro mukuru nekuhwina kwatakaita bhuronzi mumutambo uyu wemagymnastics. Zvinorakidza kuti remangwana rechikwata chedu rakajeka zvikuru nekuti tichitarisa vatambi vari muchikwata chedu, vadiki vanotangira kubva pamakore 13 kusvika pa18 okuberekwa chaiwo. Isu sevarairidzi takasarudza kutakura vatambi vane makore mashoma ivavo kuti tiende navo kuMalawi nechinangwa chekuti vakure mumutambo uyu. Tinoziva kuti pavachazokera, vanogona kutorwa zvekuzvekutosvika pakuhwina menduru yegoridhe chaiyo, anodaro Ngadziore. Zvakadaro, mumitambo yese, chikwata cheTeam Zimbabwe chakakwanisa kuhwina menduru dzinodarika 13 kuAUSC Region 5 mumitambo yakasiyana. Mutambi weTaekwondo, Clarity Ndhlovu, akahwina menduru yesirivha kumakwikwi aya.Sure, heres a headline for the given text - Zim gymnastics yahwina bhuronzi 